A-tá sunn seanchas Muáin
Giolla Brighde Mac Con Midhe cct.
A-tá sunn seanchas Mu-áin
ó chath cairrge seanChu-áin
ríogha Banbha go mbearair
gníomha Is gabhla geinealaigh.
Niall Naoighiallach an neirt truim
seanathair Mu-áin mhéarchuirr
go Muir nIocht ní fhuil achadh
nach fuil sliocht a seanathar.
Mac Eoghain mhic Néill náraigh
athair Mu-áin mhórdhálaigh
glas na bhfuineadhach bhfuileach
Muireadhach cas céadghuineach.
Earc inghean ríogh Alban aird
máthair Mu-áin mhir mhórghairg;
Móirbhinn a seanmháthair sin;
dearbháchaidh sinn go suaithnidh.
Inghean ríogh Sagsan sleaghaigh
Móirbhinn máthair Muireadhaigh
súile gorma agus glac bhán
mac mar mhac Morna Mu-án.
Muircheartach mhac Earca fhinn
do ghabh Albain Is Éirinn
— éinbhean fa deaghmháthair
dháib — 
dearbhráthair méirgheal Mu-áin.
Téid lá a Teamhraigh — toisg reab-hach — 
athair Mu-áin Muireadhach
dá dtarla ar an seachrán soir
a gealchlár Banbha i mBreatnoibh.
Dá dtarla rí Gabhráin ghuirm
ar Eirc inghin ríogh Loghuirnn
go ros líon grádh Chuinn chais
ó shál a bhuinn go bathais.
Téid adhbhar airdríogh Bhanbha
i n-Albain 'n-a hathardha
mac Eoghain Teamhra dá thairm
do shealbha an leoghain Loghairnn.
Seacht mbliadhna dhéag sa tír thoir
do Mhuireadhach mhac Eoghain
gur imdhigh tar gleannmhuir nguirm
le hinghin leannmhair Loghuirnn.
Ráinig go bun na Bóinne
mac ríogh Fódla fleadhmhóire;
codlaidh san phurt — níor pheall te — 
is a cheann i n-ucht Eirce.
Mucaidh Eoghain a athar
láimh re Bóinn na mbreaclachan
do-chí i mbun innbhir fhóid Bhreagh
inghin n-óig agus aoinfhear.
Gabhais éad 'gá fhaicsin sain
mucaidh ainbhfeargach Eoghain;
táinig bás an damhna dhe;
don Bhanbha níor chás coisge.
Sleagh i Muireadhach gur mharbh
sáithis an t-aitheach athgharbh;
leannán sluagh Gaoidheal do ghuin;
truagh a mhaoidheamh do mhucaidh.
Gluaisis Earc go hEoghan n-ard
innisis dó a mhac mórgharg;
cuirthear teaghlach úr le hEirc
go múr Teamhrach dá thoirbheirt.
Bearthar i dTeamhraigh is-teach
an rí i n-aireagal uaigneach;
i mbarr an bhrogha acht an bhean
ní robha ann dá fheitheamh.
Tig eas tar airdrígh bhfear bhFáil
a froighidh ghil an ghrianáin;
buailis go garbh Earc an eis
go ros marbh tre theacht thairis.
Eas oile i gcéadóir do chuir
luibh 'n-a béal go ros beathaigh;
ar dteacht a hanma san eis
tarla Earc ar a haithris.
Do láidh barr an luis leabhair
an bhean i mbéal Muireadhaigh;
don Bhanbha do budh beart sídh
teacht a anma san airdrígh.
A Fhir do dhealbh an domhan
is duit as dual altoghadh
mar thearna slat Teamhra ón tán,
go ndearna mac mar Mhu-án.
Síol Mu-áin mhóir mheic Earca
saoire ná síol cruithneachta
laoich goirminnse finne Fáil,
gille coirmmilse Cruacháin.
Níor chanta, a choinnle Teamhra,
taoiseach re bhar dtighearna
nó go mbeath oireacht mar ibh
ag toigheacht go teach taoisigh.
Tarraidh tighearna an tíre
eochracha na hairdríghe
treabha ban nach bí ag fearaibh
rí go ngabh Ó Gairmleadhaidh.
Niall Ó Gairmleadhaidh Geirge
garbh móide 's mín Gaoidheilge
ní budh mór ar cách a chrodh
a shlógh an tráth a-tá-san. Ata.